‘বিউটি কুইন’ সুহানা, আদরের মেয়েকে কী লিখলেন বাদশা?

ওয়েব ডেস্ক: সম্প্রতি শাহরুখ পুত্র আরিয়ান (Ariyan Khan) পরিচালিত প্রথম ওয়েব সিরিজ ‘ব্যাডস অফ বলিউড’র ঝলক প্রকাশ্য এসেছে। ইতিমধ্যেই সিরিজের একটি গানও বেশ ভাইরাল হয়েছে। এবার দাদা আরিয়ানের নতুন সিরিজের গানই মনে ধরল বোন সুহানার (Suhana Khan)। মেয়েকে ভালোবেসে এক লাইন লিখেও গেলেন শাহরুখ খান (Shahrukh Khan)! আদরের মেয়েকে কী লিখলেন বাদশা?

তিন ছেলে-মেয়েকে সমান ভালবাসলেও মেয়ে সুহানা ‘চোখের মণি’ বাদশার। শাহরুখের আদরের কন্যা সুহানা খান (Suhana Khan)। মাঝে মধ্যেই নিজের স্টাইলিশ ছবিতে অনুরাগীদের ঘায়েল করেন ২৫ বছর বয়সি সুহানা। এবারও নিজের বেশ কিছু ছবি ও ভিডিও সোশ্যাল মিডিয়ায় ভাগ করে নিলেন তিনি। অবশ্য শুধু ছবি নয়! ছবিতে তাঁর সঙ্গী দাদা আরিয়ানের প্রথম পরিচালিত সিরিজের গান ‘বাদলি সি’।

View this post on Instagram

A post shared by Suhana Khan (@suhanakhan2)

আরও পড়ুন: শাহরুখের মন্নতে আশ্রয় নিল পথকুকুর!

আমিরা গিল ও অরিজিৎ সিং (Amira Gill and Arijit Singh) এর কন্ঠে এই নতুন গান এখন নিত্যদিনের সঙ্গী সুহানার। তাইতো ছবির ক্যাপশনে লিখেছেন, “সং এন্ড মাসকারা অন রিপিট”। বোঝাই যাচ্ছে নতুন গানের প্রতি তাঁর পছন্দের মাত্রা ঠিক কতটা। তবে সবকিছুর মধ্যে নজর কেড়েছে প্রথম কমেন্টটি। কারণ কমেন্টটি করেছেন মেয়ের বাবা শাহরুখ। ভালোবাসায় মোড়া কমেন্টটি। বাদশা লিখেছেন, “হ্যাঁ, বাদলী বাদলী সি, কিন্তু আগের মতোই সুন্দর”। ছবিতে হালকা হলুদ রঙের টপ আর মিনি স্কার্টে ধরা দিয়েছেন সুহানা। হাতে ম্যাচিং ব্যাগ আর মাসকারা। গ্লসি মেক আপ আর হর্সটেলে ‘বিউটি কুইন’ লাগছে তাঁকে। নানান পোজে অনুরাগীদের মনে ঝড় তুলেছেন সুহানা।

দেখুন অন্য খবর